KOMISIJOS ĮGYVENDINIMO SPRENDIMAS

2014 m. vasario 28 d.

dėl informacinių technologijų priemonių, naudojamų maisto saugos, gyvūnų sveikatos, gyvūnų gerovės ir augalų sveikatos srityse, 2014 m. darbo programos finansavimo

2014/C 72/05

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1) (toliau – Finansinis reglamentas), ypač į jo 84 straipsnį,

atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2), ypač į jo 66 straipsnio 1 dalies c punktą ir 2 dalį,

atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (3), ypač į jo 35 straipsnio 2 dalį ir 36 straipsnio 2 dalį,

kadangi:

NUSPRENDĖ:

1 straipsnis

Šiuo sprendimu patvirtinama priede pateikta 2014 m. darbo programa, skirta veiksmams, susijusiems su maisto saugos, gyvūnų sveikatos, gyvūnų gerovės ir augalų sveikatos sričių informacinių technologijų priemonių sukūrimu ir technine priežiūra (toliau – darbo programa). Tai yra finansavimo sprendimas, kaip apibrėžta Finansinio reglamento 84 straipsnyje.

2 straipsnis

Šiame sprendime nustatyta didžiausia galima paramos suma programai įgyvendinti yra 11 191 000 EUR, ji finansuotina pagal 2014 m. Europos Sąjungos bendrojo biudžeto eilutę 17.0403.

Šiuos asignavimus taip pat galima naudoti delspinigiams mokėti.

3 straipsnis

Susumuoti konkrečiai darbo programos veiklai finansuoti skirtų asignavimų pakeitimai, neviršijantys 10 proc. didžiausio šio sprendimo 2 straipsnyje nustatyto įnašo, nelaikomi esminiais pagal taikymo taisyklių 94 straipsnį, jeigu dėl jų iš esmės nesikeičia darbo programos pobūdis ir tikslas.

Įgaliojimus suteikiantis pareigūnas gali priimti tokius pakeitimus vadovaudamasis patikimo finansų valdymo ir proporcingumo principais.

(1) OL L 298, 2012 10 26, p. 1.

(2) OL L 165, 2004 4 30, p. 1.

(3) OL L 155, 2009 6 18, p. 30.

(4) 2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).

(5) 2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).

(6) 2003 m. rugsėjo 22 d. Europos Parlamento ir Tarybos reglamentas (EB) Nr. 1829/2003 dėl genetiškai modifikuoto maisto ir pašarų (OL L 268, 2003 10 18, p. 1).

(7) 2006 m. gruodžio 20 d. Europos Parlamento ir Tarybos reglamentas (EB) Nr. 1924/2006 dėl teiginių apie maisto produktų maistingumą ir sveikatingumą (OL L 404, 2006 12 30, p. 9).

(8) 2008 m. gruodžio 16 d. Europos Parlamento ir Tarybos reglamentas (EB) Nr. 1334/2008 dėl kvapiųjų medžiagų ir aromatinių savybių turinčių tam tikrų maisto ingredientų naudojimo maisto produktuose ir ant jų ir iš dalies keičiantis Tarybos reglamentą (EEB) Nr. 1601/91, reglamentus (EB) Nr. 2232/96 ir (EB) Nr. 110/2008 bei Direktyvą 2000/13/EB (OL L 354, 2008 12 31, p. 34).

(9) 2009 m. gegužės 29 d. Komisijos reglamentas (EB) Nr. 450/2009 dėl veikliųjų ir protingųjų žaliavų ir gaminių, skirtų liestis su maistu (OL L 135, 2009 5 30, p. 3).

(10) 2001 m. kovo 12 d. Europos Parlamento ir Tarybos direktyva 2001/18/EB dėl genetiškai modifikuotų organizmų apgalvoto išleidimo į aplinką ir panaikinanti Tarybos direktyvą 90/220/EEB (OL L 106, 2001 4 17, p. 1).

(11) 1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

(12) 2000 m. gegužės 8 d. Tarybos direktyva 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (OL L 169, 2000 7 10, p. 1).

(13) 1969 m. gruodžio 8 d. Tarybos direktyva 69/464/EEB dėl bulvių vėžio kontrolės (OL L 323, 1969 12 24, p. 1).

(14) 1993 m. spalio 4 d. Tarybos direktyva 93/85/EEB dėl bulvių žiedinio puvinio kontrolės (OL L 259, 1993 10 18, p. 1).

(15) 1998 m. liepos 20 d. Tarybos direktyva 98/57/EB dėl Ralstonia solanacearum (Smith) Yabuuchi et al. kontrolės (OL L 235, 1998 8 21, p. 1).

(16) 2007 m. birželio 11 d. Tarybos direktyva 2007/33/EB dėl bulvinių cistas sudarančių nematodų kontrolės, panaikinanti Direktyvą 69/465/EEB (OL L 156, 2007 6 16, p. 12).

(17) 2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1).

(18) 1968 m. balandžio 9 d. Tarybos direktyva 68/193/EEB dėl prekybos vynmedžių dauginimo medžiaga (OL L 93, 1968 4 17, p. 15).

(19) 2008 m. rugsėjo 29 d. Tarybos direktyva 2008/90/EB dėl prekybos vaisinių augalų dauginamąja medžiaga ir sodininkystei skirtais vaisiniais augalais (OL L 267, 2008 10 8, p. 8).

(20) 1999 gruodžio 22 d. Tarybos direktyva 99/105/EB dėl prekybos miško dauginamąja medžiaga (OL L 11, 2000 1 15, p. 17).

(21) 2002 m. birželio 13 d. Tarybos direktyva 2002/53/EB dėl bendrojo žemės ūkio augalų veislių katalogo (OL L 193, 2002 7 20, p. 1).

(22) Tarybos direktyva 2002/55/EB dėl prekybos daržovių sėkla (OL L 193, 2002 7 20, p. 33).

(23) 2005 m. vasario 21 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).

(24) 1996 m. balandžio 29 d. Direktyva 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių, panaikinanti Direktyvas 85/358/EEB ir 86/469/EEB bei Sprendimus 89/187/EEB ir 91/664/EEB (OL L 125, 1996 5 23, p. 10).

(25) 2001 m. gegužės 22 d. Europos Parlamento ir Tarybos reglamentas (EB) Nr. 999/2001, nustatantis tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (OL L 147, 2001 5 31, p. 1).

(26) 2008 m. gruodžio 16 d. Europos Parlamento ir Tarybos reglamentas (EB) Nr. 1333/2008 dėl maisto priedų (OL L 354, 2008 12 31, p. 16).

(27) 2005 m. kovo 1 d. Komisijos sprendimas 2005/176/EB, nustatantis šifruotą pranešimo apie gyvūnų ligas formą ir kodus, remiantis Tarybos direktyva 82/894/EEB (OL L 59, 2005 3 5, p. 40).

(28) 2002 m. gruodžio 30 d. Komisijos sprendimas dėl integruotos kompiuterinės veterinarijos sistemos sukūrimo (OL L 8, 2003 1 14, p. 44).

PRIEDAS

Informacinių technologijų priemonių, naudojamų maisto saugos, gyvūnų sveikatos, gyvūnų gerovės ir augalų sveikatos srityse, 2014 m. darbo programa

1. ĮVADAS

Šioje darbo programoje numatytos 2014 m. įgyvendinimo priemonės. Remiantis išdėstytais tikslais paskirstytas biudžetas viešiesiems pirkimams, vykdomas tiesioginio valdymo būdu, iš viso sudaro 11 191 000 EUR.

2. VIEŠASIS PIRKIMAS

2.1. IT projektai, kuriais remiamas skubių pranešimų apie nesaugų maistą ir pašarus sistemos (RASFF) ir su maistu besiliečiančių medžiagų, genetiškai modifikuoto maisto ir pašarų (GMO), naujų maisto produktų, kvapiųjų medžiagų, fermentų bei maistingumo ir sveikumo teiginių registro veikimas

Iš šio biudžeto finansuojamais veiksmais siekiama iki galo įgyvendinti ir techniškai prižiūrėti 2011 m. pradėtą taikyti Bendrosios skubių pranešimų sistemos IT taikomąją programą (GRAS) ir Skubių pranešimų apie nesaugų maistą ir pašarus sistemos (toliau – RASFF), kurią taip pat pradėta taikyti 2011 m., naujausią versiją. Įvairiausioms Komisijos valdomoms pranešimų sistemoms naudojant tą pačią IT platformą ir taikant minėtas sistemas galima lengviau keistis informacija, be to, jas lengviau administruoti IT požiūriu.

RASFF IT taikomąją programą reikia toliau plėtoti dviem svarbiais aspektais: i) regioniniu lygiu šalyse, siekiant geriau atspindėti dideles valstybes nares arba federacines ar konfederacines valstybes nares; ir ii) stiprinti išorės ryšius su kitomis informacinėmis sistemomis maisto kontrolės (pvz., integruota kompiuterinė veterinarijos sistema (TRACES)) ir visuomenės sveikatos ((pvz., skubaus įspėjimo ir reagavimo sistema (SĮRS)) srityse.

Siekiant turėti informacijos apie neleistinas medžiagas ir remti RASFF, būtina techniškai prižiūrėti leidžiamų naudoti medžiagų (priedų, su maistu besiliečiančių medžiagų, naujų maisto produktų, genetiškai modifikuoto maisto ir pašarų, GMO, kvapiųjų medžiagų, fermentų bei maistingumo ir sveikumo teiginių) registrą.

Kad kilus per maistą plintančių užkratų protrūkiui būtų galima geriau atsekti įtartinus maisto produktus atliekant daugiašalius tyrimus, būtina papildoma atsekimo ir tolesnių veiksmų priemonė.

Numatyti veiksmai:

— įnašas RASFF techninei priežiūrai ir kūrimui – 330 000 EUR,

— RASSF nacionalinio ir regioninio lygmens kūrimas bei tobulinimas – 415 000 EUR,

— papildomas RASFF sektoriaus taikomosios programos veikimo tobulinimas, įskaitant specifikacijas ryšiams su išorės sistemomis – 315 000 EUR,

— leidžiamų naudoti su maistu besiliečiančių medžiagų, naujų maisto produktų, genetiškai modifikuoto maisto ir pašarų, GMO, kvapiųjų medžiagų ir fermentų registras – 359 000 EUR,

— naujų maisto produktų registro naujos versijos sukūrimas (remiantis turima programine įranga) – 362 000 EUR,

— Sąjungos maistingumo ir sveikumo teiginių registro techninė priežiūra – 137 000 EUR,

— maisto produktų atsekimo ir tolesnių veiksmų tiriant protrūkius priemonė ir taikymo parama – 150 000 EUR.

Teisinis pagrindas

Reglamento (EB) Nr. 258/97 4–8 straipsniai

Direktyvos 2001/18/EB 31 straipsnis

Reglamento (EB) Nr. 178/2002 50 straipsnio 1 dalis

Reglamento (EB) Nr. 1829/2003 28 straipsnis

Reglamento (EB) Nr. 1924/2006 20 straipsnis

Reglamento (EB) Nr. 1332/2008 16 straipsnis

Reglamento (EB) Nr. 1334/2008 25 straipsnis

Reglamento (EB) Nr. 450/2009 8 straipsnis

Biudžeto eilutė

17.0403. Suma – 2 068 000 EUR.

Orientacinis numatomų sudaryti sutarčių skaičius ir tipas

Individualios vidinės (intra muros) nustatyto laikotarpio ir išteklių sutartys pagal galiojančias bendrąsias DIGIT sutartis, sudarytas surengus ESP-DESIS II/III ir (arba) SANCO/2010/A4/001 konkursus.

Preliminarus individualių sutarčių skaičius – penkiolika.

Numatomų sudaryti sutarčių dalykai (jei įmanoma)

Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, veiklos analizę, programavimą ir dokumentavimą.

Sutarčių pradžios orientacinis tvarkaraštis

Sutartys turėtų būti pasirašytos iki 2014 m. pirmosios pusės pabaigos.

Įgyvendinimas

Tiesioginis valdymas.

Individuali sutartis

Individualios sutartys pagal galiojančias bendrąsias DIGIT sutartis, sudarytas surengus ESP-DESIS II konkursus ir (arba) pagal bendrąją sutartį SANCO/2010/A4/001.

2.2. Augalų sveikatos priemonių paramos it projektai, EUROPHYT

EUROPHYT – interneto taikomoji programa, skirta valstybėms narėms pranešti apie sulaikytas siuntas, neatitinkančias augalų sveikatos reikalavimų. Per posėdį su visų valstybių narių, besinaudojančių EUROPHYT, atstovais buvo priimtas sąsajos atnaujinimo planas. EUROPHYT naudoja centrinius ir taikomosios programos GRAS išteklius (šiuos išteklius reikia suteikti ir techniškai prižiūrėti). Šiuo metu kuriama augalų sveikatos importo reikalavimų duomenų bazė; ji bus baigta iki šių metų pabaigos.

Iš šio biudžeto finansuojami veiksmai:

— augalų sveikatos importo reikalavimų duomenų bazės sukūrimas ir jos priegloba – 120 000 EUR,

— augalų apsaugos produktų paraiškų registravimas – 340 000 EUR,

— visų augalų siuntų registro sukūrimas – 150 000 EUR,

— duomenų rinkimas siekiant prižiūrėti Patvirtintos sėklinės bazės Bendrijos sąrašą – 70 000 EUR,

— esamos EUROPHYT taikomosios programos plėtojimo techninė priežiūra – 200 000 EUR,

— EUROPHYT taikomosios programos naudotojo sąsajos tobulinimas – 75 000 EUR,

— kenksmingųjų organizmų protrūkių duomenų bazės kūrimas – 150 000 EUR,

— EUROPHYT taikomosios programos priegloba – 70 000 EUR.

Teisinis pagrindas

Direktyvos 2000/29/EB 2 straipsnio 1 dalies i punktas ir 21 straipsnio 6 dalis

Direktyvos 69/464/EEB 10 straipsnis

Direktyvos 93/85/EEB 1 straipsnio a punktas ir 2 straipsnis

Direktyvos 98/57/EB 1 straipsnio a punktas ir 2 straipsnis

Direktyvos 2007/33/EB 1, 4 ir 8 straipsniai

Reglamento (EB) Nr. 882/2004 66 straipsnio 1 dalies c punktas ir 66 straipsnio 2 dalis

Reglamento (EB) Nr. 1107/2009 76 straipsnio 1 dalies a punktas

Biudžeto eilutė

17.0403. Suma – 1 175 000 EUR.

Orientacinis numatomų sudaryti sutarčių skaičius ir tipas

Individualios vidinės (intra muros) nustatyto laikotarpio ir išteklių sutartys pagal galiojančias bendrąsias DIGIT sutartis, sudarytas paskelbus ESP-DESIS II konkursus.

Preliminarus individualių sutarčių skaičius – dešimt.

Numatomų sudaryti sutarčių dalykai (jei įmanoma)

Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, veiklos analizę, programavimą ir dokumentavimą.

Sutarčių pradžios orientacinis tvarkaraštis

Sutartys turėtų būti pasirašytos iki 2014 m. pirmosios pusės pabaigos.

Įgyvendinimas

Tiesiogiai SANCO GD.

Individuali sutartis

Individualios sutartys pagal galiojančias bendrąsias DIGIT sutartis, sudarytas paskelbus ESP-DESIS II/III ir (arba) SANCO/2010/A4/001 konkursus.

2.3. IT projektai, kuriais remiamas bendrųjų žemės ūkio augalų, daržovių, vynmedžių ir vaisinių augalų veislių katalogų ir patvirtintos sėklinės bazės miško dauginamajai medžiagai gauti bendrijos sąrašo veikimas

Bendrojo katalogo taikomoji programa padeda administruoti žemės ūkio augalų (Direktyva 2002/53/EB) ir daržovių (Direktyva 2002/55/EB) veislių, kurių sėkloms netaikomi jokie apribojimai dėl jų komercializacijos Europos Sąjungoje ir Norvegijoje, Islandijoje bei Šveicarijoje, katalogus.

Taip pat gali būti nustatyti vynmedžių veislių katalogas (Direktyva 68/193/EEB), bendrasis vaisinių augalų veislių sąrašas (Direktyva 2008/90/EB) ir patvirtintos sėklinės bazės miško dauginamajai medžiagai gauti sąrašas (Direktyva 1999/105/EB).

Duomenų bazė padeda Komisijai administruoti šiuos katalogus, o valstybėms narėms jais naudotis ir keistis duomenimis elektroniniu būdu su Komisija ir Leidinių biuru.

2014 m. bus užtikrinta sistemos techninė priežiūra ir atnaujintos technologinės funkcijos, siekiant priderinti sistemą prie naujausių elektroninio skelbimo pokyčių – 85 000 EUR.

Rengiamas Bendrijos miško dauginamosios medžiagos sąrašo semantinis pavyzdys, kuriuo siekiama gerinti turinio prieinamumą ir paiešką taikant semantikos technologijas – 275 000 EUR.

Teisinis pagrindas

Direktyvos 68/193/EEB 5e straipsnis

Direktyvos 2008/90/EB 7 straipsnio 6 dalis

Direktyvos 1999/105/EB 11 straipsnio 1 dalis

Direktyvos 2002/53/EB 17 straipsnio 1 dalis

Direktyvos 2002/55/EB 17 straipsnio 1 dalis

Biudžeto eilutė

17.0403. Suma – 360 000 EUR.

Orientacinis numatomų sudaryti sutarčių skaičius ir tipas

Individualios vidinės (intra muros) nustatyto laikotarpio ir išteklių sutartys pagal esamas bendrąsias DIGIT sutartis, sudarytas surengus ESP-DESIS II/III konkursus ir (arba) pagal bendrąją sutartį SANCO/2010/A4/001.

Preliminarus individualių sutarčių skaičius – trys.

Numatomų sudaryti sutarčių dalykai (jei įmanoma)

Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, veiklos analizę, programavimą ir dokumentavimą.

Sutarčių pradžios orientacinis tvarkaraštis

Sutartis turėtų būti pasirašyta iki 2014 m. pirmosios pusės pabaigos.

Įgyvendinimas

Tiesiogiai SANCO GD.

Individuali sutartis

Individualios sutartys pagal galiojančias bendrąsias DIGIT sutartis, sudarytas paskelbus ESP-DESIS II konkursus.

2.4. Pesticidų liekanų duomenų bazė

Reglamente (EB) Nr. 396/2005 nustatyta, kad sukuriama ir techniškai prižiūrima konsoliduota Bendrijos teisės aktų dėl pesticidų liekanoms nustatytų didžiausios leidžiamosios koncentracijos (DLK) verčių duomenų bazė. Šiuo veiksmu siekiama įgyvendinti minėtas nuostatas techniškai prižiūrint ir tobulinant duomenų bazę, į kurią bus galima įvesti valstybių narių duomenis ir juos skelbti elektroniniu būdu nustačius Leidinių biuro eksportavimo formatą.

Teisinis pagrindas

Reglamento (EB) Nr. 396/2005 36 straipsnio 1 dalies a punktas.

Biudžeto eilutė

17.0403. Suma – 343 000 EUR.

Orientacinis numatomų sudaryti sutarčių skaičius ir tipas

Individualios vidinės (intra muros) nustatyto laikotarpio ir išteklių sutartys pagal esamas bendrąsias DIGIT sutartis, sudarytas surengus ESP-DESIS II konkursus ir (arba) pagal bendrąją sutartį SANCO/2010/A4/001.

Preliminarus individualių sutarčių skaičius – trys.

Numatomų sudaryti sutarčių dalykai (jei įmanoma)

Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, veiklos analizę, programavimą ir dokumentavimą.

Sutarčių pradžios orientacinis tvarkaraštis

Sutartis turėtų būti pasirašyta iki 2014 m. pirmosios pusės pabaigos.

Įgyvendinimas

Tiesiogiai SANCO GD.

Individuali sutartis

Individualios sutartys pagal galiojančias bendrąsias DIGIT sutartis, sudarytas paskelbus ESP-DESIS II/III ir (arba) SANCO/2010/A4/001 konkursus.

2.5. IT projektai, kuriais remiamas Reglamento (EB) Nr. 882/2004, Tarybos direktyvos 96/23/EB, Reglamento (EB) Nr. 999/2001 ir Reglamento (EB) Nr. 1333/2008 įgyvendinimas

Iš šio biudžeto finansuojami veiksmai: IT priemonių, kuriomis siekiama užtikrinti sėkmingą keleto naujų reikalavimų, taikomų valstybėms narėms ir Komisijai atliekant oficialiąją kontrolę pašarų ir maisto teisės aktų srityje ir (arba) įgyvendinant tam tikrus teisiniu pagrindu nustatytus maisto ir pašarų kontrolės srities poreikius arba prievoles, sukūrimas ir techninė priežiūra.

Veiksmai yra susiję su duomenų bazių, skirtų duomenims apie nacionalinius kontrolės planus ir oficialiosios kontrolės rezultatus rinkti, tobulinimu ir jų pajėgumo didinimu, kad Komisija galėtų patikrinti jų atitiktį ir stebėti pokyčius laikui bėgant; jie taip pat susiję su interneto sistemų, skirtų valstybių narių ir (arba) Komisijos pateiktiems duomenims apie nacionalinius kontrolės planus ir oficialiosios kontrolės rezultatus fiksuoti, kūrimu.

Veiksmai:

— duomenų bazių, skirtų galvijų spongiforminės encefalopatijos epidemiologinei priežiūrai (Reglamento (EB) Nr. 999/2001 6 straipsnio 4 dalis), bendrai maisto priedų leidimų suteikimo procedūrai (Reglamento (EB) Nr. 1333/2008 10 straipsnis), liekanų stebėsenos planams (Direktyvos 96/23/EB 8 straipsnis) ir kiekybiniams rezultatams, t. y. tokios stebėsenos ataskaitoms, įgyvendinimas, eksploatacija, techninė priežiūra ir, prireikus, tolesnis plėtojimas – 387 000 EUR,

— IT sistemos nuolatinis vystymas ir susijusios infrastruktūros, kuri leis dalytis Komisijos sukauptais duomenimis apie tai, kaip valstybės narės ir trečiosios šalys užtikrina pašarus ir maistą reglamentuojančių teisės aktų vykdymą, įskaitant Maisto ir veterinarijos tarnybos (FVO) sukauptą informaciją, taip pat tvirtinti ir stebėti šiuos duomenis, techninė priežiūra bei tobulinimas. Naudojantis tokia IT priemone turėtų būti įmanoma sudaryti šalių profilius, kuriais remiantis būtų lengviau vertinti kompetentingų institucijų pateiktus kontrolės planus – 550 000 EUR,

— visapusiškos saugios sistemos, kurios paskirtis – administruoti ir planuoti Sąjungos patikrinimus pagal Reglamentą (EB) Nr. 882/2004, tvarkyti ir saugoti audito ataskaitas bei susijusius dokumentus, taip pat tolesnius veiksmus, susijusius su rekomendacijomis po tokių patikrinimų, įgyvendinimas ir techninė priežiūra – 570 000 EUR,

— įnašas IT sistemų saugumui didinti, centrinės paramos grupės darbui ir centrinės IT įrangos, reikalingos, kad būtų įgyvendintos visos su pirmiau minėtais veiksmais susijusios sistemos, veikimui gerinti – 334 000 EUR,

— sistemos, skirtos kovos su sukčiavimu maisto produktų srityje tinklui, sudarytam iš Komisijos ir valstybių narių ryšių centrų, siekiant greitai ir veiksmingai dalytis informacija apie potencialius sukčiavimo maisto produktų srityje atvejus, analizė ir įgyvendinimas – 504 000 EUR.

Teisinis pagrindas

Direktyvos 96/23/EB 8 straipsnis

Reglamento (EB) Nr. 999/2001 6 straipsnio 4 dalis

Reglamento (EB) Nr. 1333/2008 10 straipsnis

Reglamento (EB) Nr. 882/2004 36, 37, 38, 40 straipsniai, 66 straipsnio 1 dalies c punktas ir 66 straipsnio 2 dalis

Biudžeto eilutė

17.0403. Suma – 2 345 000 EUR.

Orientacinis numatomų sudaryti sutarčių skaičius ir tipas

Individualios vidinės (intra muros) nustatyto laikotarpio ir išteklių sutartys pagal esamas bendrąsias DIGIT sutartis, sudarytas paskelbus ESP-DESIS II/III, ITSS II konkursus, ir pagal bendrąją sutartį SANCO/2010/A4/001.

Preliminarus individualių sutarčių skaičius – devyniolika.

Numatomų sudaryti sutarčių dalykai (jei įmanoma)

Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, veiklos analizę, programavimą ir dokumentavimą.

Sutarčių pradžios orientacinis tvarkaraštis

Sutartys turėtų būti pasirašytos iki 2014 m. pirmosios pusės pabaigos.

Įgyvendinimas

Tiesiogiai SANCO GD.

Individuali sutartis

Individualios sutartys pagal galiojančias bendrąsias DIGIT sutartis, sudarytas paskelbus ESP-DESIS II/III, ITSS II ir SANCO/2010/A4/001 konkursus.

2.6. Pranešimo apie gyvūnų ligas sistema (ADNS)

Iš šio biudžeto finansuojamais veiksmais siekiama iki galo įgyvendinti ir techniškai prižiūrėti Pranešimo apie gyvūnų ligas sistemą (ADNS).

Numatyti veiksmai:

— įnašas ADNS techninės priežiūros vystymui – 110 000 EUR,

— papildomas protrūkių žemėlapių, peržiūrimų žemėlapių ir žemėlapių, kuriuos galima keisti internete, veikimo ir duomenų kokybės tobulinimas – 80 000 EUR,

— prieglobos paslaugos, skirtos užtikrinti, kad taikomosios programos būtų prieinamos – 93 000 EUR,

— įnašas, skirtas IT sistemų saugumui didinti, centrinės paramos grupės darbui, centrinės prieglobos ir centrinės IT įrangos, reikalingos, kad veiktų ir būtų tvarkomos viešai prieinamos taikomosios programos, veikimui gerinti – 288 000 EUR.

Teisinis pagrindas

Sprendimo 2009/470/EB 35 ir 36 straipsniai

Biudžeto eilutė

17.0403. Suma – 571 000 EUR.

Orientacinis numatomų sudaryti sutarčių skaičius ir tipas

Individualios vidinės (intra muros) nustatyto laikotarpio ir išteklių sutartys pagal esamas bendrąsias DIGIT sutartis, sudarytas surengus ESP-DESIS II/III konkursus ir (arba) pagal bendrąją sutartį SANCO/2010/A4/001.

Preliminarus individualių sutarčių skaičius – penkios.

Numatomų sudaryti sutarčių dalykai (jei įmanoma)

Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, veiklos analizę, programavimą ir dokumentavimą.

Sutarčių pradžios orientacinis tvarkaraštis

Sutartys turėtų būti pasirašytos iki 2014 m. pirmosios pusės pabaigos.

Įgyvendinimas

Tiesiogiai SANCO GD.

Individuali sutartis

Individualios sutartys pagal galiojančias bendrąsias DIGIT sutartis, sudarytas paskelbus ESP-DESIS II/III ir (arba) SANCO/2010/A4/001 konkursus.

2.7. Informacijos apie gyvūnų ligas sistema (ADIS)

Iš šio biudžeto finansuojamais veiksmais siekiama sukurti Informacijos apie gyvūnų ligas sistemos (ADIS) sąsają ir įgyvendinti šią sistemą.

Numatyti veiksmai:

— įnašas, skirtas IT sistemų saugumui, centrinės paramos grupės darbui, centrinės prieglobos ir centrinės IT įrangos, reikalingos, kad veiktų ir būtų tvarkomos viešai prieinamos taikomosios programos, veikimui remti – 310 000 EUR.

Teisinis pagrindas

Tarybos sprendimo 2009/470/EB 35 ir 36 straipsniai.

Biudžeto eilutė

17.0403. Suma – 310 000 EUR.

Orientacinis numatomų sudaryti sutarčių skaičius ir tipas

Individualios vidinės (intra muros) nustatyto laikotarpio ir išteklių sutartys pagal esamas bendrąsias DIGIT sutartis, sudarytas surengus ESP-DESIS II/III konkursus ir (arba) pagal bendrąją sutartį SANCO/2010/A4/001.

Preliminarus individualių sutarčių skaičius – trys.

Numatomų sudaryti sutarčių dalykai (jei įmanoma)

Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, veiklos analizę, programavimą ir dokumentavimą.

Sutarčių pradžios orientacinis tvarkaraštis

Sutartys turėtų būti pasirašytos iki 2014 m. pirmosios pusės pabaigos.

Įgyvendinimas

Tiesiogiai SANCO GD.

Individuali sutartis

Individuali sutartis pagal galiojančias bendrąsias DIGIT sutartis, sudarytas surengus ESP-DESIS II ir (arba) SANCO/2010/A4/001 konkursus.

2.8. Integruota kompiuterinė veterinarijos sistema (TRACES)

Iš šio biudžeto finansuojamais veiksmais siekiama tobulinti, techniškai prižiūrėti ir remti integruotą kompiuterinę veterinarijos sistemą (TRACES) ir sukurti prieigą prie jos.

Numatyti veiksmai:

— 3 272 000 EUR integruotos kompiuterinės veterinarijos sistemos TRACES prieglobai, kūrimui, valdymui ir eksploatavimui, logistiniam TRACES naudotojų aprūpinimui, paramai tarnybų centrinėms įstaigoms, ryšiams, svetainei, saugumui, programinės įrangos licencijų įsigijimui (priežiūrai ir aprūpinimui), elektroniniam parašui ir taikomosios programos prieglobai,

— 40 000 EUR Pasikeitimo galvijų identifikavimo duomenimis sistemai remti.

Teisinis pagrindas

Tarybos sprendimo 2009/470/EB 36 straipsnis.

Biudžeto eilutė

17.0403. Suma – 3 312 000 EUR.

Orientacinis numatomų sudaryti sutarčių skaičius ir tipas

Individualios vidinės (intra muros) nustatyto laikotarpio ir išteklių sutartys pagal esamas bendrąsias DIGIT sutartis, sudarytas surengus ESP-DESIS II/III konkursus ir (arba) pagal bendrąją sutartį SANCO/2010/A4/001.

Preliminarus individualių sutarčių skaičius – dvidešimt dvi.

Vienas susitarimo memorandumas su DIGIT dėl prieglobos.

Numatomų sudaryti sutarčių dalykai (jei įmanoma)

Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, veiklos analizę, programavimą ir dokumentavimą.

Sutarčių pradžios orientacinis tvarkaraštis

Sutartys turėtų būti pasirašytos iki 2014 m. pirmosios pusės pabaigos.

Įgyvendinimas

Tiesiogiai SANCO GD.

Individuali sutartis

Individualios sutartys pagal galiojančias bendrąsias DIGIT sutartis, sudarytas paskelbus ESP-DESIS II ir (arba) SANCO/2010/A4/001 konkursus.

2.9. Duomenų rinkimas maisto ir pašarų saugos srityje

Numatyti veiksmai:

707 000 EUR duomenims apie paraiškas dėl likvidavimo ir stebėsenos programų pagal Sprendimo 2009/470/EB 27 straipsnį rinkti ir tvarkyti.

Teisinis pagrindas

Tarybos sprendimo 2009/470/EB 27 straipsnis.

Biudžeto eilutė

17.0403. Suma – 707 000 EUR.

Orientacinis numatomų sudaryti sutarčių skaičius ir tipas

Individualios vidinės (intra muros) nustatyto laikotarpio ir išteklių sutartys pagal esamas bendrąsias DIGIT sutartis, sudarytas surengus ESP-DESIS II/III konkursus ir (arba) pagal bendrąją sutartį SANCO/2010/A4/001.

Preliminarus individualių sutarčių skaičius – šešios.

Numatomų sudaryti sutarčių dalykai (jei įmanoma)

Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, veiklos analizę, programavimą ir dokumentavimą.

Sutarčių pradžios orientacinis tvarkaraštis

Sutartis turėtų būti pasirašyta iki 2014 m. pirmosios pusės pabaigos.

Įgyvendinimas

Tiesiogiai SANCO GD.

Individuali sutartis

Individualios sutartys pagal galiojančias bendrąsias DIGIT sutartis, sudarytas paskelbus ESP-DESIS II/III ir (arba) SANCO/2010/A4/001 konkursus.

3. SUVESTINĖ